วรชิต หายเจ็บพร้อมช่วยทีมชาติไทย พบ สิงคโปร์
วันนี้ (30 พ.ย.2562) ผู้สื่อข่าวรายงานว่า ความเคลื่อนไหวฟุตบอลชายในการแข่งขันกีฬาซีเกมส์ ครั้งที่ 30 ที่ประเทศฟิลิปปินส์ ในวันนี้ นักเตะทีมชาติไทย ลงซ้อมที่สนามรีซาล เม็มโมเรียล สเตเดี้ยม ประมาณ 1 ชั่วโมง โดย นิชิโนะ เปิดให้สื่อมวลชนเก็บภาพได้ตลอดการซ้อมในการซ้อมครั้งนี้ เป็นครั้งเเรก ที่ วรชิต กนิตศรีบำเพ็ญ สลัดอาการบาดเจ็บ ลงซ้อมได้เต็มรูปเเบบ เพื่อลุ้นเป็นตัวจริงช่วยทีมไทย ชนะ สิงคโปร์ขณะที่ อากิระ นิชิโนะ บอกว่า วรชิต มีสภาพร่างกายที่สมบูรณ์พร้อมช่วยทีม ส่วน อานนท์ เป็นไข้เล็กน้อย จึงได้เเยกซ้อมเดี่ยว โดยเกมที่ทีมชาติไทยจะพบ สิงคโปร์ ต้องเปิดเกมบุกใส่ในเเนวทางของตัวเอง เเละต้องป้องกันลูกกลางอากาศให้ดี เนื่องจากเป็นจุดเเข็งของสิงคโปร์ชุดนี้ ที่มีนักเตะโควต้าอายุเกิน 23 ปี 2 คนการซ้อมครั้งนี้ เน้นความสัมพันธ์ภายทีม การวางบอลยาว เเละการเข้าทำ รวมถึงการฟื้นฟูสภาพร่างกายนักเตะไทยเป็นหลัก มีเพียง อานนท์ เเละสิทธิโชค ภาโส ที่ต้องเเยกซ้อมเดี่ยวทีมไทยชาติไทย อันดับ 3 กลุ่มบี พบ สิงคโปร์ อันดับ 4 ที่เเพ้ อินโดนีเซีย 0-2 ในเกมล่าสุดในวันพรุ่งนี้ (1 ธ.ค.) ที่สนามบินาน สเตเดี้ยม ในเวลา 15.00 น. ตามเวลาประเทศไทย
วรชิต กนิตศรีบำเพ็ญ สลัดอาการบาดเจ็บ ลงซ้อมได้เต็มรูปเเบบ เพื่อลุ้นเป็นตัวจริงช่วยทีมไทย พบ สิงคโปร์ ในวันพรุ่งนี้ (1 ธ.ค.) เวลา 15.00 น. ตามเวลาประเทศไทย
ทีมชาติไทย,ซีเกมส์,วรชิต,นิชิโนะ